多蒙特意乙尋寶 睇中「平價版辛祖」
2024年04月15日 17:00
東網電視
更多新聞短片
丹尼斯文係羅馬尼亞國腳。(Getty Images)
德甲勁旅多蒙特今年1月向曼聯借用查頓辛祖,不過佢嘅表現未能回復當年水準,而且曼聯叫價5,000萬鎊亦超出多蒙特預算。據報「蜜蜂兵團」已決定打退堂鼓,近日轉向意乙聯賽尋寶,準備收購「平價版辛祖」、羅馬尼亞國腳丹尼斯文。
意大利媒體《TuttoMercato》報道,效力意乙榜首帕爾馬嘅丹尼斯文,已被多蒙特列為頭號獵物,呢位右翼今季已有11個入波同5次助攻,傳波同創造力上乘,踢法同查頓辛祖有幾分相似,多蒙特睇中丹尼斯文,明顯就係打消收購查頓辛祖嘅計劃。
25歲嘅丹尼斯文3年前由布加勒斯特星加盟帕爾馬,轉會費已達1,100萬歐元,不過佢同球會合約只剩1年幾,多蒙特有望「壓價」,預計1,500萬歐元至1,800萬歐元就可以成交。